 Habeenkaasi waxa uu ku dhammaaday iyada oo aan Maxamed Bin Naayif il isku qaban, waxa uu ahaa habeen dheer oo boqortooyadu cadaadis ku saartay in dhammaan xilalka uu hayo oo uu ugu weyn yahay kan dhaxal sugaha boqortooyada uu ku wareejiyo wiilka Boqor Salmaan, Maxamed Bin Salmaan, waxa ay ahayd in uu ka tanaasulo xilka islamarkaana la galo ballan ama Bayco Amiirka dhalliyarada ah, taasina waxa ay noqotay howl adag oo aan si sahlan u dhicin iyo qorshe meesha ka saaray hannaanka dhaxal sugaha ee Sucuudigu ka hadlo. 